Ma se slim plan om telkens 'n perfekte stukkie koek te sny | Maroela Media
Skermgreep uit die video wat op TikTok gedeel is
As jy al ooit gevra is om 'n koek by 'n partytjie of enige ander spesiale geleentheid te sny, sal jy weet hoe groot verantwoordelikheid dit kan wees – veral as almal presies dieselfde grootte porsie wil hê.
Boonop kan die koek uitmekaar val as jy die mes nie presies regop hou nie of as jy dalk linkshandig is, kan jy die koek teen 'n "verkeerde" hoek sny.
Dié ma het egter met 'n vindingryke plan vorendag gekom om die takie sommer baie maklik te maak – en dit is reeds meer as 5 miljoen keer op die sosialemediawebwerf TikTok gekyk.
In plaas daarvan om 'n mes te gebruik, gebruik die vrou 'n kostang. Sy draai die tang om en gebruik die hoekkant om 'n perfekte driehoek te sny. Dan gebruik sy die tang om die stukkie koek ook uit te lig – sonder dat dit mors of uitmekaar val.